**Žiadosť dotknutej osoby týkajúca sa jej osobných údajov**

Dolu podpísaný/-á

**Meno a priezvisko:** ...............................................................................................................................

**Bydlisko:** ................................................................................................................................................

týmto žiadam Mestskú časť Bratislava-Nové Mesto, so sídlom Junácka 1, 832 91, IČO: 00603317, o

* prístup k mojim osobným údajom (na základe Vašej žiadosti vydáme potvrdenie o spracúvaní Vašich osobných údajov mestskou časťou Bratislava-Nové Mesto a požadované informácie o spracúvaných osobných údajoch v rozsahu stanovenom osobitným predpisom[[1]](#footnote-1));
* opravu mojich osobných údajov (na základe Vašej žiadosti, ktorá obsahuje uvedenie nesprávnych, resp. neúplných osobných údajov a uvedenie správnych a aktuálnych osobných údajov, resp. ich doplnenie, opravíme alebo doplníme osobné údaje, ktoré spracúvame);
* vymazanie mojich osobných údajov (na základe Vašej žiadosti vymažeme Vaše osobné údaje, pokiaľ sú splnené zákonné podmienky[[2]](#footnote-2));
* obmedzenie spracúvania mojich osobných údajov (na základe Vašej žiadosti budeme Vaše osobné údaje len uchovávať a ďalej s nimi pracovať nebudeme, pokiaľ sú splnené zákonné podmienky[[3]](#footnote-3));
* prenos mojich osobných údajov (na základe Vašej žiadosti Vám poskytneme Vaše osobné údaje v elektronickej forme, pokiaľ sú splnené zákonné podmienky[[4]](#footnote-4)).[[5]](#footnote-5)

**Poučenie:**

Vašu žiadosť vybavíme bez zbytočného odkladu, najneskôr však do jedného mesiaca od doručenia Vašej žiadosti. Túto lehotu môžeme v prípade potreby predĺžiť o ďalšie dva mesiace, o čom vás budeme informovať. Pokiaľ Vašu žiadosť nevybavíme v tejto lehote, môžete podať sťažnosť na Úrad na ochranu osobných údajov Slovenskej republiky a žiadať o nápravu na súde.

Oznámenie o spôsobe vybavenia žiadosti Vám poskytneme rovnakým spôsobom, akým bola podaná žiadosť, pokiaľ nepožiadate o iný spôsob.

V prípade oprávnených pochybností v súvislosti s totožnosťou osoby, ktorá podáva túto žiadosť, môžeme požadovať dodatočné informácie potrebné na potvrdenie totožnosti dotknutej osoby.

Vašu žiadosť vybavujeme bezplatne. Ak sú žiadosti zjavne neopodstatnené alebo neprimerané, najmä pre ich opakujúcu sa povahu, môžeme požadovať primeraný administratívny poplatok alebo odmietnuť konať.

V .........................., dňa ....................

...........................................

**Podpis dotknutej osoby**

1. Čl. 15 ods. 1 a 2 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenia o ochrane osobných údajov) [↑](#footnote-ref-1)
2. Čl. 17 nariadenia (EÚ) 2016/679 [↑](#footnote-ref-2)
3. Čl. 18 nariadenia (EÚ) 2016/679 [↑](#footnote-ref-3)
4. Čl. 20 nariadenia (EÚ) 2016/679 [↑](#footnote-ref-4)
5. Zaškrtnite, čo žiadate [↑](#footnote-ref-5)